# LĪGUMS Nr. FM VID 2024/275

**Palešu plēvju piegāde**

Rīgā Dokumenta datums ir tā

elektroniskās parakstīšanas datums

**Valsts ieņēmumu dienests**, tā ģenerāldirektor\_ \_\_\_\_\_\_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_ (turpmāk – Pasūtītājs vai VID), no vienas puses, un

# \_\_\_\_\_\_\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_ (turpmāk – Piegādātājs), no otras puses, abi kopā saukti arī kā Puses, bet atsevišķi kā Puse, pamatojoties uz publiskā iepirkuma Nr. FM VID 2024/275 “Palešu plēvju piegāde” rezultātiem, noslēdz šādu līgumu (turpmāk – Līgums).

1. **Līguma priekšmets**

**1.1.** Pasūtītājs pasūta un Piegādātājs apņemas saskaņā ar Līguma un tā pielikumu noteikumiem Pasūtītājam piegādāt kvalitatīvas un jaunas palešu plēves(turpmāk – Prece).

**1.2.** Detalizēta Preces tehniskā specifikācija norādīta Līguma 1.pielikumā un Preces cena norādīta Līguma 2.pielikumā.

**2. Līguma summa un norēķinu kārtība**

**2.1.** Līguma kopējā summa ir **5000,00 EUR** (pieci tūkstoši *euro* un 00 centi) bez pievienotās vērtības nodokļa (turpmāk – PVN). PVN tiek maksāts saskaņā ar spēkā esošo nodokļa likmi.

**2.2.** Līguma 2.pielikuma norādītajā Preces cenā ir ietvertas visas izmaksas, kas saistītas ar Preces vērtību, Preces piegādi, ieskaitot transporta izmaksas līdz Līguma 3.2.apakšpunktā noteiktajai Preces piegādes vietai, garantijas nodrošināšanu, nekvalitatīvas, bojātas un/vai Līguma nosacījumiem neatbilstošas Preces apmaiņas izmaksas (ja tādas būs nepieciešamas), izmaksām nepieciešamo atļauju iegūšanai no trešajām personām, nodokļi (izņemot – PVN), nodevas un citas ar Līguma savlaicīgu un kvalitatīvu izpildi saistītas izmaksas.

**2.3.** Pasūtītājs par kvalitatīvas, pasūtījumam un Līguma nosacījumiem atbilstošas Preces piegādi veic samaksu ar pārskaitījumu uz Piegādātāja norēķinu kontu bankā saskaņā ar Līguma 2.pielikumā norādīto Preces cenu 30 (trīsdesmit) dienu laikā no katras attiecīgās Preces piegādes pavadzīmes saņemšanas un abpusējas parakstīšanas dienas.

**2.4.** Par samaksas brīdi uzskatāms naudas pārskaitīšanas datums no Pasūtītāja norēķinu konta.

* 1. Lai novērstu Līguma pirmstermiņa izbeigšanu un Līguma pienācīgas neizpildes risku, Pusēm rakstiski savstarpēji par to vienojoties, Līguma 2.pielikumā noteiktā Preces cena var tikt pārskatīta (palielināta vai samazināta), ievērojot šādus nosacījumus (jāizpildās visiem nosacījumiem):
	**2.5.1.** ne ātrāk kā 1 (vienu) gadu no Līguma spēkā stāšanās dienas;

**2.5.2.** ne biežāk kā 1 (vienu) reizi 12 (divpadsmit) mēnešu periodā (noslēgtā Līguma gada ietvaros);

**2.5.3.** ierosinot ne vēlāk kā 3 (trīs) mēnešu laikā pēc kārtējā Līguma darbības gada beigām;

**2.5.4.** ja Centrālās statistikas pārvaldes publicētās patēriņa cenu izmaiņu palielinājums vai samazinājums 12 (divpadsmit) mēnešos pret iepriekšējiem 12 (divpadsmit) mēnešiem (%), skaitot no Līguma spēkā stāšanās dienas, pārsniedz 5% (piecus procentus);

**2.5.5.** par starpību starp Centrālās statistikas pārvaldes publicētām patēriņa cenu izmaiņām un 5 % (piecu procentu) slieksni;

**2.5.6.** kopējais cenu paaugstinājums vai samazinājums nedrīkst pārsniegt 5 % (piecus procentus) no Līguma 2.pielikumā noteiktas Preces cenas.

**2.6.** Pasūtītājam nav pienākuma izlietot visu Līguma 2.1.apakšpunktā norādīto Līguma summu bez PVN, pasūtot Preci Līgumā noteiktajā kārtībā.

**2.7.** Ja, piemēroto sankciju dēļ, Pasūtītājam nav tiesības veikt samaksu Piegādātājam par faktiski piegādāto Preci, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 9.12.1.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.

**3. Preces piegādes kārtība**

**3.1.** Piegādātājs par saviem līdzekļiem, izmantojot sev pieejamo darbaspēku un transportu, nodrošina kvalitatīvas, jaunas, nelietotas un Līguma nosacījumiem atbilstošas Preces savlaicīgu piegādi atsevišķu piegāžu veidā uz Līguma 3.2.apakšpunktā noteikto Preces piegādes vietu, atbilstoši Līguma 9.9.1.apakšpunktā noteiktās Pasūtītāja pilnvarotās personas (turpmāk – Pasūtītāja pilnvarotā persona) elektroniski nosūtītajam Preces pieteikumam.

**3.2.** Piegādātājs piegādā Preci uz VID administratīvo ēku Rīgā, Talejas ielā 1, Pasūtītāja darba laikā: no pirmdienas līdz ceturtdienai no plkst.8.15 līdz plkst.15.30, piektdienās no plkst. 8.15 līdz plkst.14.00.

**3.3.** Piegādātājs piegādā Preci 10 (desmit) darba dienu laikā pēc Pasūtītāja pilnvarotās personas nosūtītā Preces piegādes pasūtījuma Līguma 9.9.2.apakšpunktā norādītajai Piegādātāja pilnvarotajai personai (turpmāk – Piegādātāja pilnvarotā persona). Līguma 9.9.apakšpunktā noteiktās Pušu pilnvarotās personas (turpmāk – Pušu pilnvarotās personas) iepriekš savlaicīgi saskaņo noteiktu Preces piegādes laiku Pasūtītāja darba laikā Preces piegādes dienā atbilstoši Līguma 3.2.apakšpunktam.

**3.4.** Preces piegādes pasūtījumā Pasūtītāja pilnvarotā persona norāda piegādājamās Preces nosaukumu, skaitu, vēlamo piegādes laiku un vietu.

**3.5.** Piegādātājs nodrošina un veic piegādātās Preces izkraušanas darbus Līguma 3.2.apakšpunktā noteiktajā Preces piegādes vietā Pasūtītāja pilnvarotās personas norādītajās telpās.

**3.6.** Preces piegādi pilnā apjomā, tās atbilstību Līgumā, tā pielikumos norādītajām prasībām apliecina Pušu pilnvaroto personu parakstīta pavadzīme.

**3.7.** Saņemot Preci, Pasūtītāja pilnvarotā persona pārbauda piegādātās Preces atbilstību Līguma nosacījumiem un nosūtītajam Preces pieteikumam, kā arī salīdzina pavadzīmē norādītā Preces vienību skaita atbilstību elektroniski nosūtītajā Preces pieteikumā norādītajam. Pozitīvas pārbaudes rezultātā, Pasūtītāja pilnvarotā persona paraksta pavadzīmi par Preces piegādi.

**3.8.** Ja piegādātā Prece neatbilst Līguma, tā pielikumu nosacījumiem un/vai nosūtītajam Preces pieteikumam (neatbilstība Preces specifikācijai, kvantitātes u.c. neatbilstības) Pasūtītāja pilnvarotā persona piegādāto Preci nepieņem un pavadzīmi neparaksta, un saskaņā ar Līguma 9.10.apakšpunktu nosūta Piegādātāja pilnvarotajai personai uz elektroniskā pasta adresi motivētu pretenziju.

**3.9.** Līguma, tā pielikumu nosacījumiem, Preces piegādes pieteikumam neatbilstošas Preces piegādes gadījumā, Piegādātājs par saviem līdzekļiem bez papildus samaksas novērš pretenzijā norādītos Preces trūkumus vai apmaina to pret jaunu, Līguma nosacījumiem atbilstošu Preci.

**3.10.** Ja Piegādātājs objektīvu (pierādāmu) apstākļu dēļ (pārtraukta Preces ražošana u.tml.) nevar piegādāt Līguma 1.pielikumā norādīto Preci, Piegādātājs, nosūtot Pasūtītājam motivētu vēstuli un saņemot Pasūtītāja rakstveida piekrišanu, var piedāvāt Pasūtītājam ekvivalentas preces piegādi ar tādu pašu vai labāku raksturojumu un tehniskajiem parametriem, nemainot Līguma 2.pielikumā norādīto Preces cenu, par ko tiek veikti rakstveida grozījumi Līgumā.

**4. Preces garantija**

**4.1.** Piegādātājs nodrošina un garantē piegādātās Preces atbilstību Līguma un tā pielikumu nosacījumiem un Latvijas Republikā spēkā esošo normatīvo aktu prasībām.

**4.2.** Piegādātājs nodrošina piegādātajai Precei vismaz 12 (divpadsmit) mēnešu garantijas laiku no katras attiecīgās Preces piegādes pavadzīmes abpusējas parakstīšanas dienas.

**4.3.** Ja Preces garantijas laikā atklājas Preces trūkumi, bojājumi, kas nav radušies Pasūtītāja vainas dēļ (Pasūtītājs ir ievērojis Preces glabāšanas un/vai lietošanas prasības), Pasūtītāja pilnvarotā persona sagatavo motivētu pretenziju un nosūta to Piegādātāja pilnvarotajai personai uz elektroniskā pasta adresi Līguma 9.10.apakšpunktā norādītajā kārtībā. Piegādātājs par saviem līdzekļiem bez papildus samaksas novērš piegādātās Preces trūkumus 3 (trīs) darba dienu laikā vai apmaina to pret jaunu, Līguma nosacījumiem atbilstošu Preci 3 (trīs) darba dienu laikā no dienas, kad Pasūtītāja pilnvarotā persona ir nosūtījusi motivētu pretenziju Piegādātāja pilnvarotajai personai uz elektroniskā pasta adresi.

**4.4.** Garantijas noteikumi attiecas uz garantijas darbības laikā neierobežotu reižu skaitu veiktu Preces trūkumu novēršanu vai apmaiņu.

**5. Informācijas neizpaužamība**

**5.1.** Piegādātājs apņemas visā Pušu sadarbības laikā, kā arī pēc tam neizpaust trešajām personām sakarā ar Līguma izpildi iegūto, tā rīcībā esošo tehnisko, finansiālo un citu informāciju par Pasūtītāju, kā arī informāciju saistībā ar Pasūtītājam piegādāto Preci. Visa informācija, ko Pasūtītājs sniedz Piegādātājam saistībā ar Līguma izpildi, kā arī Līguma izpildes laikā, tiek uzskatīta par neizpaužamu, un nedrīkst tikt izpausta vai padarīta publiski pieejama bez Pasūtītāja rakstiskas piekrišanas.

**5.2.** Līguma 5.1.apakšpunktā minētā informācija netiek uzskatīta par neizpaužamu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Pušu administrācijas un grāmatvedības sagatavotos publiska rakstura pārskatos un atskaitēs u.tml.), vai ja informāciju pieprasa Latvijas Republikā spēkā esošajos normatīvajos aktos noteiktās institūcijas vai organizācijas, kurām uz to ir likumīgas tiesības.

**5.3.** Puses ar Līguma 5.1.apakšpunktā minētās informācijas prettiesisku izpaušanu Līguma ietvaros saprot – informācijas nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos (disketēs, CD diskos, mini diskos, kā arī citos informācijas datu uzglabātājos), izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar neizpaužamu informāciju.

**6. Pušu atbildība**

**6.1.** Ja Piegādātājs pēc Līguma noslēgšanas atsakās veikt Preces piegādi atbilstoši Līguma nosacījumiem, Pasūtītājs prasa Piegādātājam maksāt līgumsodu 300,00 EUR (trīs simti *euro* un 00 centi) apmērā.

**6.2.** Ja Piegādātājs neievēro Līguma 3.3.apakšpunktā norādīto Preces piegādes termiņu, Pasūtītājs prasa Piegādātājam maksāt līgumsodu 0,1% (viena desmitā daļa procenta) apmērā no pavadzīmē norādītās Preces summas par katru nokavēto Preces piegādes dienu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procenti) apmērā no pavadzīmē norādītās Preces summas.

**6.3.** Preces piegādes kavējuma laikā ieskaita visu laika periodu, kas pārsniedz Līguma 3.3.apakšpunktā norādīto Preces piegādes termiņu līdz dienai, kad Piegādātājs piegādā Līgumā, tā 1.pielikumā, Preces piegādes pasūtījumā norādītajām prasībām, kā arī Latvijas Republikā spēkā esošo normatīvo aktu prasībām (kvalitātes, kvantitātes, u.c. prasības) atbilstošu Preci un Pasūtītāja pilnvarotā persona paraksta Preces pavadzīmi. Līguma 3.8.apakšpunktā minētajā gadījumā Preces piegādes kavējuma laikā netiek ieskaitīts laika periods no Preces piegādes dienas līdz pretenzijas nosūtīšanas dienai.

**6.4.** Ja Piegādātājs Līguma 4.2.apakšpunktā norādītajā Preces garantijas laikā neievēro Līguma 4.3.apakšpunktā norādīto Preces trūkumu, bojājumu novēršanas un Preces apmaiņas termiņu, Pasūtītājs prasa Piegādātājam maksāt līgumsodu 5,00 EUR (pieci *euro* un 00 centu) apmērā par katru nokavēto dienu līdz pilnīgai Preces trūkumu, bojājumu novēršanai un Preces apmaiņas veikšanai. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no attiecīgās Preces ar trūkumiem, bojājumiem pavadzīmē norādītās summas.

**6.5.** Par Līguma 5.1.apakšpunktā norādīto ziņu prettiesisku izpaušanu Pasūtītājs prasa Piegādātājam maksāt līgumsodu 100,00 EUR (viens simts *euro* un 00 centu) apmērā par katru gadījumu.

**6.6.** Piegādātājs attiecībā uz Pasūtītāju ir atbildīgs arī par savu apakšuzņēmēju veiktajām darbībām, ciktāl tās ietekmē Līguma izpildi no Piegādātāja puses. Piegādātājs ir atbildīgs par Piegādātāja piesaistīto apakšuzņēmēju saistību neizpildes vai nepienācīgas izpildes rezultātā nodarīto kaitējumu Pasūtītājam un citām trešajām personām.

**6.7.** Ja Pasūtītājs Līguma 2.3.apakšpunktā norādītajā termiņā neveic samaksu par veikto Preces piegādi, Piegādātājs prasa Pasūtītājam maksāt līgumsodu 0,1% (viena desmitā daļa procenta) apmērā no savlaicīgi nesamaksātās summas par katru nokavēto maksājuma dienu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no kavētā maksājuma summas.

**6.8.** Pasūtītājs neatbild par Piegādātāja saistībām, kuras tas uzņēmies attiecībā pret trešajām personām sakarā ar Līguma izpildi.

**6.9.** Ja tiek nokavēta kādas Līgumā noteiktās saistības izpilde, līgumsods aprēķināms par periodu, kas sākas nākamajā dienā pēc Līgumā noteiktā saistības izpildes termiņa un ietver dienu, kurā saistība izpildīta. Līgumsodu aprēķina no attiecīgās summas bez PVN.

**6.10.** Pusēm saskaņā ar Civillikumu ir pienākums atlīdzināt otrai pusei nodarītos tiešos un netiešos zaudējumus, ja tādi ir radušies Puses prettiesiskas rīcības (darbības vai bezdarbības) rezultātā, kam par iemeslu ir ļauns nolūks vai rupja neuzmanība, un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko rīcību (darbību vai bezdarbību) un nodarītajiem zaudējumiem. Puses nav atbildīgas par nejaušu zaudējumu atlīdzināšanu.

**6.11.** Līgumsoda samaksa neatbrīvo Puses no pārējo Līguma saistību izpildes un zaudējumu atlīdzināšanas pienākuma.

**6.12.** Par Līgumā noteikto nosacījumu pārkāpumu Pasūtītājs Piegādātājam aprēķina līgumsodu un izraksta rēķinu. Pasūtītājs, nosūtot rēķinu par līgumsoda piedziņu, piedāvā Piegādātājam 1 (viena) mēneša laikā sniegt atbildi par savu izvēli – līgumsodu ietvert nākamajā Pasūtītājam maksājamā summā (dzēst ieskaita veidā) vai nomaksāt to 1 (vienā) mēnesī, nepārsniedzot Līguma spēkā esamības termiņu.

**6.13.** Ja Piegādātājs izvēlas līgumsodu dzēst ieskaita veidā, tad Piegādātājs, izrakstot nākamos rēķinus, rēķinā norāda kopējo summu, ieturēto līgumsoda summu, norādot Pasūtītāja līgumsoda rēķinu un samazina summu apmaksai par ieturētā līgumsoda summu. Ja nākamā Pasūtītāja maksājamā summa ir mazāka par aprēķināto līgumsodu, tad līgumsods tiek dzēsts secīgi no nākamajām Pasūtītājam maksājamām summām.

**6.14.** Ja Piegādātājs neveic aprēķinātā līgumsoda samaksu Līguma 6.12. apakšpunktā norādītajā termiņā vai līgumsoda samaksa netiek veikta ieskaita veidā, VID aprēķināto līgumsoda summu ietur vienpersoniski ieskaita veidā.

**7. Līguma darbības termiņš**

**7.1.** Līgums stājas spēkā ar pēdējā pievienotā droša elektroniskā paraksta un tā laika zīmoga datumu.

**7.2.** Pasūtītājs ir tiesīgs veikt Preces pasūtījumus līdz brīdim, kamēr iestājas vismaz viens no šādiem nosacījumiem (atkarībā no tā, kurš nosacījums iestājas pirmais):

**7.2.1.** ir iestājies 2027.gada 31.decembris;

**7.2.2.** ir izlietota Līguma 2.1.apakšpunktā norādītā Līguma kopējā summa.

**7.3.** Līgums ir spēkā līdz Pušu saistību pilnīgai izpildei.

**7.4.** Pusēm ir tiesības vienpusēji izbeigt Līguma darbību, vismaz 30 (trīsdesmit) dienas iepriekš rakstiski paziņojot par to otrai Pusei.

**7.5.** Pasūtītājam ir tiesības vienpusēji izbeigt līguma darbību, vismaz 1 (vienu) darba dienu iepriekš rakstiski paziņojot par to Piegādātājam:

**7.5.1.** ja atbilstoši Starptautisko un Latvijas Republikas nacionālo sankciju likumam Līguma 9.12.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;

**7.5.2.** ja uz Piegādātāju (tai skaitā Piegādātāja apakšuzņēmēju) Līguma spēkā esības laikā iestājas kāds no nosacījumiem, kas izriet Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā;

**7.6.** Neskatoties uz Līguma izbeigšanu, Piegādātājs nodrošina Līgumā norādīto Preces garantijas nosacījumu savlaicīgu un kvalitatīvu izpildi, izņemot Līguma 7.5.apakšpunktā noteiktos gadījumos.

**8. Nepārvarama vara**

**8.1.** Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (*Force majeure*) rezultātā.

**8.2.** Par nepārvaramu varu netiek uzskatīti Preču defekti vai piegādes kavējumi (ja vien minētās problēmas tieši neizriet no nepārvaramas varas).

**8.3.** Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski, bet ne vēlāk kā 10 (desmit) darba dienu laikā pēc šādu apstākļu iestāšanās un paziņojumam nepieciešamības gadījumā jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.

**8.4.** Puses tiek atbrīvotas no atbildības saskaņā ar Līguma 8.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 8.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.

**8.5.** Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.

**9. Citi noteikumi**

**9.1.** Līgums atspoguļo Pušu vienošanos attiecībā uz Līguma priekšmetu.

**9.2.** Kādam no Līguma noteikumiem zaudējot spēku Latvijas Republikas normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši Latvijas Republikā spēkā esošajiem normatīvajiem aktiem.

**9.3.** Ja kādai no Pusēm tiek mainīts juridiskais statuss, jebkuras Līgumā noteiktās Pušu pilnvarotās personas vai kādi Līgumā minētie Pušu un jebkādu to pilnvaroto personu rekvizīti, amati, telefona numuri, elektroniskā pasta adreses, adreses, tad tā nekavējoties rakstiski paziņo par to otrai Pusei*.* Šāds paziņojums kļūst saistošs otrai Pusei 7. (septītajā) darba dienā pēc tā nodošanas pastā, ja paziņojums nosūtīts kā ierakstīts pasta sūtījums. Ja paziņojums nosūtīts ar elektroniskā pasta starpniecību, izmantojot drošu elektronisko parakstu, tas kļūst saistošs otrai Pusei 2. (otrajā) darba dienā pēc tā nosūtīšanas. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Vēstules par šajā apakšpunktā minētās informācijas nomaiņu no Pasūtītāja puses ir tiesīgs sūtīt Valsts ieņēmumu dienesta Nodrošinājuma pārvaldes direktors, direktora vietnieks vai personas, kuras viņus aizvieto.

**9.4.** Pušu reorganizācija nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā, un tā noteikumi ir saistoši Pušu tiesību pārņēmējam. Gadījumā, ja Pasūtītājs tiek reorganizēts, Pasūtītājs savas no Līguma izrietošās tiesības un pienākumus var nodot Pasūtītāja tiesību pārņēmējam pilnā apjomā vai daļēji. Puses šādā gadījumā veic grozījumus Līgumā. Piegādātājam nav tiesību atteikt grozījumu veikšanai Līgumā šādos gadījumos, kā arī Piegādātājs apņemas bez ierunām apstiprināt Pasūtītāja un Pasūtītāja tiesību pārņēmēja Līguma tiesību un pienākumu sadalījumu atbilstoši Pasūtītāja reorganizācijai. Piegādātājs brīdina Pasūtītāju par šādu apstākļu iestāšanos (Piegādātāja reorganizāciju) vismaz 1 (vienu) mēnesi iepriekš.

**9.5.** Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīdu risina tiesā Latvijas Republikā spēkā esošajos normatīvajos aktos noteiktajā kārtībā.

**9.6.** Jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem.

**9.7.** Par Līguma grozījumiem un papildinājumiem, izņemot Līguma 9.3.apakšpunktā noteikto gadījumu, Puses vienojas rakstiski. Līguma grozījumi un papildinājumi ir Līguma neatņemama sastāvdaļa. Puses var veikt šādus būtiskus Līguma grozījumus - grozīt Līgumā noteikto Preces piegādes termiņu, tehniskās prasības un/vai apmaksas kārtību, ja šādu grozījumu nepieciešamību pamato objektīvi apstākļi, kas nav atkarīgi no Pušu gribas vai lai novērstu kļūdas.

**9.8.** Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajām personām bez otras Puses rakstiskas piekrišanas.

**9.9.** Puses vienojas, ka ar Līguma izpildi saistītos jautājumus risinās šādas Pušu pilnvarotās personas:

**9.9.1.** no Pasūtītāja puses: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**9.9.2.** no Piegādātāja puses: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**9.10.** Pasūtītāja un Piegādātāja (to pilnvaroto personu, kas noteiktas Līguma 9.9.apakšpunktā) savstarpējā sarakstē (arī pretenziju), kas saistīta ar Līguma izpildi, Puses izmanto e-pastu. E-pasta vēstule Pusēm, ir saistoša tikai tad, ja vēstule sūtīta no Līgumā norādītajām e-pasta adresēm. Atbildot elektroniski uz otras Puses e-pastu, tiek lietota izvēlne “FORWARD”, atbildē saglabājot saņemto oriģinālo tekstu. Vēstules nosūtīšanas laiks tiek fiksēts uz Pasūtītāja elektroniskā pasta atskaites par piegādāto e-pastu (piegāde uz adresāta serveri) izdrukas (e-pasta laiks tiek fiksēts un saglabāts arī elektroniskā formātā), kas kļūst par Līguma neatņemamu sastāvdaļu un nepieciešamības gadījumā katrai no Pusēm var kalpot kā pierādījums par attiecīgās vēstules nosūtīšanu un, pamatojoties uz kuru, var tikt piemērotas soda sankcijas attiecībā pret Piegādātāju par Līgumā noteikto termiņu neievērošanu, kā arī uzdevumu neizpildi.

**9.11.** Pasūtītāja pilnvarotās personas nav pilnvarotas izdarīt grozījumus un labojumus Līgumā un tā pielikumos.

**9.12.** Piegādātājs 2 (divu) darbdienu laikā rakstveidā informē Pasūtītāju:
9.12.1. par tam piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Piegādātāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Piegādātājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas;

**9.12.2.** ja mainās Piegādātāja valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Piegādātāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Piegādātājs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: <https://info.ur.gov.lv/#/data-search> nav publicēta;

**9.12.3.** ja uz Piegādātāju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.

**9.13.** Piegādātājs apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai ir piemērotas (tai skaitā tās valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.

**9.14.** Līgums kopā ar pielikumiem sastādīts latviešu valodā elektroniska dokumenta veidā un parakstīts ar drošu elektronisko parakstu.

**10. Pušu rekvizīti**

|  |  |
| --- | --- |
| Pasūtītājs:**Valsts ieņēmumu dienests**Talejas iela 1, Rīga, LV-1978Vienotais reģ. Nr. 90000069281PVN maksātāja Nr. LV90000069281Tālr.: 67122689E-pasts: vid@vid.gov.lv E-Adrese: \_DEFAULT@90000069281*Norēķinu rekvizīti:* Valsts kaseKods: TRELLV22Konta Nr.: LV26TREL2130056037000 | Piegādātājs:**Nosaukums**AdreseVienotais reģ. Nr. PVN maksātāja Nr. Tālr.: E-pasts:E-Adrese: *Norēķinu rekvizīti:*KredītiestādeKods: Konta Nr.:  |
| Ģenerāldirektor\_ (paraksts\*) | Amats, vārds, uzvārds(paraksts\*) |

\*ŠIS DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

**1.pielikums**

**Līgumam Nr. FM VID 2024/275**

Dokumenta datums ir tā

elektroniskās parakstīšanas datums

**Preces tehniskā specifikācija**

 **Valsts ieņēmumu dienests**, tā ģenerāldirektor\_ \_\_\_\_\_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_ (turpmāk – Pasūtītājs vai VID), no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_**, tās \_\_\_\_\_\_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_ (turpmāk – Piegādātājs), no otras puses, abi kopā saukti arī kā Puses, bet atsevišķi kā Puse, pamatojoties uz publiskā iepirkuma Nr. FM VID 2024/275 “Palešu plēvju piegāde” rezultātiem, vienojas par šādu Preces tehnisko specifikāciju:

*Pielikums tiks precizēts atbilstoši pretendenta piedāvājuma 1.punkta “Tehniskais piedāvājums” 1.tabulas 2.punktam, un izvēlētā pretendenta piedāvājumam.*

**Pušu paraksti**

|  |  |
| --- | --- |
| Pasūtītājs | Piegādātājs |
| Ģenerāldirektor\_ (paraksts\*) | Amats, vārds, uzvārds(paraksts\*) |

\*ŠIS DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

**2.pielikums**

**Līgumam Nr. FM VID 2024/275**

Dokumenta datums ir tā

elektroniskās parakstīšanas datums

**Preces cena**

**Valsts ieņēmumu dienests**, tā ģenerāldirektor\_ \_\_\_\_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Pasūtītājs), no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_**, tās \_\_\_\_\_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_ (turpmāk – Piegādātājs), no otras puses, abi kopā saukti arī kā Puses, bet atsevišķi kā Puse, pamatojoties uz publiskā iepirkuma Nr. FM VID 2024/269 “Palešu plēvju piegāde” rezultātiem, vienojas par šādu Preces cenu:

*Pielikums tiks precizēts atbilstoši pretendenta piedāvājuma 2.punkta “Finanšu piedāvājums” 2.tabulai un izvēlētā pretendenta piedāvājumam.*

**Pušu paraksti**

|  |  |
| --- | --- |
| Pasūtītājs | Piegādātājs |
| Ģenerāldirektor\_ (paraksts\*) | Amats, vārds, uzvārds(paraksts\*) |

\*ŠIS DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU